Aviapoliksen suuralue

| Aviapoliksen suuralue |
| --- | --- |
 Kaupungin kartta, jossa Aviapoliksen suuralue korostettuna.
Kaupunki:  Vantaa
Koordinaatit:  60.295°N, 24.981°E
nro:  3
Pinta-ala:  38,0 km² 
Väkiluku:  20 023   (31.12.2020)
Väestötiheys:  496 as./km²
Työpaikkoja:  35 731 kpl   (31.12.2013)
Kaupunginosat:  Ylästö, Viinikkala, Tammisto, Pakkala, Veromies, Lentokenttä
Aviapoliksen suuralue sijaitsee Vantaan keskiosassa. Kuvassa suuralue on kuvattu oranssilla värillä.
Aviapoliksen suuralue on yksi Vantaan seitsemästä suuralueesta. Vuodesta 2007 lähtien olemassa ollut suuralue sijaitsee kaupungin keskiosissa. Suuralueen eteläpuolella on Helsinki, lounaispuolella Myyrmäen suuralue, luoteispuolella Kivistön suuralue, pohjoispuolella Tuusula ja itäpuolella Tikkurilan sekä Koivukylän suuralueet.
Vuoden 2020 lopussa Aviapoliksen suuralueella asui 20 023 henkeä, joista 16,8 prosenttia oli vieraskielisiä. Vuoden 2013 lopussa alueella oli kolmannes (35 731 kappaletta) Vantaan kaikista työpaikoista. Työpaikoista joka kolmas liittyi logistiikka-alaan (kuljetus ja varastointi) ja yli neljännes kaupan alaan. Kauppakeskittymistä merkittävimmät ovat Pakkalan Vantaanportin Jumbon kauppakeskus viereisine  Flamingon viihdekeskuksineen (yli 10 milj. asiakasta vuosittain) sekä Tammiston suurmyymälöiden ja erikoisliikkeiden keskittymä Tammiston kauppatien varrella. Aviapoliksen suuralueella oli 3,5 kertaa enemmän työpaikkoja kuin siellä asui työikäistä väestöä.
Suuralueen liikenneyhteyksistä merkittävimmät ovat vuonna 1952 toimintansa aloittanut Helsinki-Vantaan lentoasema, Kehä III, suuralueen itärajana toimiva Tuusulanväylä ja vuonna 2015 avattu Kehärata. Kehäradan rautatieasemista suuralueella sijaitsevat Aviapolis ja Lentoasema.
Suuralueen keskiaikaisperäisiä kyliä ovat Voutila (Brutuby), Ylästö (Övitsböle) ja Tolkinkylä (Tolkby), jotka olivat olemassa viimeistään 1400-luvulla. Uudempaa, 1900-luvun rakennusperintöä edustavat esimerkiksi arkkitehti Alvar Aallon suunnittelema Aero Oy:n korjaamohenkilöstön asuinalue Aerola (1953–1955), Auramo Oy:n (1964) ja Wihuri-konsernin (1950- ja 1960-luvut) punatiiliset toimistorakennukset. Suuralueen lounaisosassa sijaitsee vuodelta 1962 oleva Pääkaupunkiseudun varavesiallas Silvolan tekojärvi.
Suuralue on pinta-alaltaan 38,0 neliökilometriä. Siihen kuuluu seuraavat kuusi kaupunginosaa: Ylästö, Viinikkala, Tammisto, Pakkala, Veromies ja Lentokenttä:
| Alueen nro  | Nimi | Väkiluku (31> 12.2020)  | Pinta-ala (km²) | Asukas- tiheys (1> 1.2015;  as./km²) | Työpaikat (31> 12.2013)  |
| --- | --- | --- | --- | --- | --- |
| 40 | Ylästö | &&&&&&&&&&&05117.&&&&005 117 | &&&&&&&&&&&&&&08.07000008,7 | &&&&&&&&&&&&0546.&&&&00546 | &&&&&&&&&&&02432.&&&&002 432 |
| 41 | Viinikkala | &&&&&&&&&&&&&073.&&&&0073 | &&&&&&&&&&&&&&06.03000006,3 | &&&&&&&&&&&&&012.&&&&0012 | &&&&&&&&&&&04570.&&&&004 570 |
| 50 | Tammisto | &&&&&&&&&&&03446.&&&&003 446 | &&&&&&&&&&&&&&01.07000001,7 | &&&&&&&&&&&02009.&&&&002 009 | &&&&&&&&&&&01766.&&&&001 766 |
| 51 | Pakkala | &&&&&&&&&&010299.&&&&0010 299 | &&&&&&&&&&&&&&03.04000003,4 | &&&&&&&&&&&02901.&&&&002 901 | &&&&&&&&&&&07484.&&&&007 484 |
| 52 | Veromies | &&&&&&&&&&&01078.&&&&001 078 | &&&&&&&&&&&&&&03.05000003,5 | &&&&&&&&&&&&0161.&&&&00161 | &&&&&&&&&&&09164.&&&&009 164 |
| 53 | Lentokenttä | &&&&&&&&&&&&&010.&&&&0010 | &&&&&&&&&&&&&014.030000014,3 | &&&&&&&&&&&&&&01.&&&&001 | &&&&&&&&&&010345.&&&&0010 345 |
| 3 | Aviapoliksen suuralue,  yhteensä | &&&&&&&&&&020023.&&&&0020 023 | &&&&&&&&&&&&&038.&&&&0038,0 | &&&&&&&&&&&&0496.&&&&00496 | &&&&&&&&&&035731.&&&&0035 731 |